b'\n_START_ARTICLE_\nPovedkov prilastek\n_START_PARAGRAPH_\nPovedkov prilastek je del povedka in je odvisen od osebka ali predmeta, kar se ka\xc5\xbee v njegovem slovni\xc4\x8dnem ujemanju z enim od njiju. Po njem se vpra\xc5\xa1amo z vpra\xc5\xa1alnicami kak\xc5\xa1en, kateri, \xc4\x8digav ter povedkom in osebkom oziroma predmetom. Povedkov prilastek je ali pridevni\xc5\xa1ka beseda ali samostalnik. Je ob pomensko popolnem glagolu (medtem ko je povedkovo dolo\xc4\x8dilo ob pomensko nepopolnem glagolu). Pod\xc4\x8drta se pik\xc4\x8dasto pod valovito \xc4\x8drto, ki ozna\xc4\x8duje ves povedek.'